als_Latn dik_Latn sag_Latn
Shefi i zyrës së ODC-së vizitoi Komandën e Doktrinës dhe Stërvitjes në Ferizaj
Komandanti i Komandës së Doktrinës dhe Stërvitjes së FSK-së, gjeneral brigade Enver Cikaqi, së bashku me stafin e tij, priti sot, në një vizitë pune shefin e Zyrës për Bashkëpunim të Mbrojtjes (ODC) të Ambasadës së SHBA-ve në Prishtinë, majorin Brian Delvin dhe atasheun e Mbrojtjes major Juan Murillo.
Me këtë rast, gjeneral brigade Enevr Cikaqi falënderoi ekipin e ODC-s për ndihmën që Ambasada e SHBA-ve, është duke dhënë për FSK-në, si dhe i njoftoi me aktivitet e përgjithshme të cilat po realizohen në kuadër të Komandës së Doktrinës dhe Stërvitjes në Ferizaj.
Kurse shefi i Shtabit të KDS-së, nënkolonel Fadil Hoxha, përmes një prezantimi të shkurtër pasqyroi të arriturat e përgjithshme të KDS-së, dhe prezantoi projektet për të ardhmen.
Ndërsa, zv. komandanti i KDS-së, kolonel Irfete Spahiu shoqëri ekipin e ODC-s, gjatë vizitave në shkollat e KDS-së, ku nga afër patën mundësi t’i përcjellin trajnimet në të cilat po realizohen aty.
Shefi i ODC-s, majori Brian Delvin pas vizitës, u shpreh pozitivisht për sukseset dhe të arriturat e KDS-së. “Po shoh një përparim të mirë në KDS dhe rezultate inkurajuese si në fushën e stërvitjes ashtu edhe të përgatitjes së kuadrove” tha në fund majori Delvin.
Në fund, gjeneral Cikaqi dhe majori Delvin shprehen gatishmërinë për vazhdimin e bashkëpunimit edhe në të ardhmen.
als_Latn als_Latn als_Latn als_Latn als_Latn als_Latn als_Latn